Афәрин, егетләр һәм кызлар!

	“Татары Самарского края” (“Самара төбәге татарлары”) дигән яңа китапны тәкъдим итү кичәсенә чакырылган булсам да, кызганыч ки, катнаша алмадым. “Бердәмлек”тә бу турыда Татарстанның беренче президенты, хәзер дәүләт киңәшчесе булып эшләүче Минтимер Шәймиевның “Самара егетләре тик тормый инде” дип аталган язмасын укыгач, чынлап та аларның татарларыбыз тормышында кайнап яшәүләренә тагын бер кат инандым.	 Менә бит тарихчыбыз Шамил Галимов бу китапны дөньяга чыгарып, Самара татарлары тарихына үзенең зур өлешен керткән, һәм ул, һичшиксез, үзе дә тарих битләренә кереп калыр, дип уйлыйм. Белгәнебезчә, Шамил әфән¬де “Азан” газетасының баш мөхәррире булып эшләгән чорда шул басмада басылган тарихыбызга кагылышлы язмаларны бергә туплап, аерым китап итеп тә чыгарган иде. Аның Самара Тарихи мәчетенең 120 еллыгына багышланган китабы да истә калырлык булды. Елховка районының Мулла авылы турындагы җыентыкны да тарихыбыз белән кызыксынучылар хуплап каршыладылар. 
	---	
Бердәмлек

	№ --- | 23.10.2017	


